2010 октомври 05 — Кабала, наука и смисъл на живота\nPosted on октомври 5th, 2010\nВсичко започва от Безкрайността, от първоначалното състояние, и затова ние, за своето пълно поправяне, трябва да изпълним всички условия, които произтичат оттам.\nВ състоянието на Безкрайността желанието е безкомпромисно – то не е съгласно да се откаже от най-малкото зрънце на сливане, единство и подобие на Твореца.\nТам няма край, няма предел, няма нито един детайл, който то пропуска да вземе предвид. Оттук идва названието Безкрайност. Не в мястото/желанието, не в количеството и качеството на напълването, а в абсолютното решение на творението за сливане с Твореца.\nСъответно, духовните степени на подема от нашия свят към Безкрайността, това са „степени на компромиса“: доколко творението засега се отказва от точната калкулация за подобие.\nВ началото на работата човек гледа на всичко през призмата на личната си изгода – такава е природата му, такъв е създаден. Този период е продължителен, и в своя край води до отчайване.\nТака и човечеството, в продължение на историята си е изпитвало перипетиите на тежкия живот в гоненето на наслади, докато нивото на разочарованията не е достигнало до критично ниво.\nНаучени от опита, т.е. усетили горчивия резултат, ние прекъсваме тази гонитба, защото повече не вярваме, не чувстваме в резултат удовлетворение.\nТака постепенно започваме да презираме егоистичното напълване заради горчивия му резултат, и след като сме се отчаяли, правим нова сметка: в алтруизма ще можем да изпитаме напълване.\nТака под въздействието на светлината, в нас се реализира верига от решимот (информационни гени), възникнали още при нисхождането от Безкрайността.\nВъзникват две линии: пряка, отгоре надолу, и обратна, отдолу нагоре. Сега вместо самонаслаждаване, човек прави сметка на въвличане в отдаване.\nКато следствие, променя се и наградата му: тя се усеща не в получаващите, а в отдаващите желания.\nМожем да попитаме: каква е разликата? Та нали ние се явяваме творения и сме длъжни да усещаме напълване. Но за да го усетим по същия начин, както Твореца, трябва да Му бъдем подобни.\nЕто защо, от този момент ние работим над това, да получаваме награда от самото действие, а не от резултата от отдаването.\nВъпрос: Баал аСулам пише за това, че е необходимо така да обичаме ближния, че да му отдадем последната ”възглавница”. Това означава ли, че трябва да напълваме материалните си желания един на друг?\nОтговор: Но аз нямам с какво да напълвам тези желания! Откъде да взема 7 милиарда ”възглавници” за цялото човечество?\nАко всеки се безпокои само за отдаване, то той няма да има нищо излишно, а само най-необходимото, за да си обезпечи нормален живот. И какво тогава ще даде той на другите?\nИма закон, че не трябва да се отдава необходимото, без което аз самият не мога да съществувам. Това се отнася до съществуването на животинското тяло, което не трябва да се пренебрегва.\nИ се получава така, че аз не мога да дам нищо на другите. Това не се и изисква от мен! Ако правилно организирам себе си относно процеса на поправяне, то аз няма да имам никакъв излишен грам, нито грош – аз ще живея само заради отдаване и няма да взимам за себе си излишното.\nНо ние забравяме, че не е необходимо да правим нищо сами – всичко организира светлината. Ние трябва да създадем само връзката, за да действа светлината чрез нас.\nАко аз мисля за това, че у другия има – то той ще има. Това аз съм направил за него и с това съм станал подобен на Твореца, наистина съм пробудил действието отдаване.\nАз не мога да направя повече – само да пробудя светлината за действие. Това означава, че издигам МАН, молба. И моят МАН (молба) от Малхут работи така сякаш е МАД (отговор) от Бина. Аз издигам в Бина всяко свое желание с такава мощност, както ЗАТ де Бина.\nВсичко се разрешава в мислите. От мен идва желанието да напълня ближния, а го напълва Творецът. Аз съм само свързващото звено между другите хора и Твореца. Такъв е създаден светът в моето въображение, за да поправя себе си.\nАз усещам, че на самия мен нищо не ми е нужно освен отдаване за ближния. Аз чувствам неговото желание над моето, а още по-горе е желанието на Твореца, възможността да Го напълня и да Му доставя удоволствие.\nАко така организирам желанията, това означава, че аз изпълнявам своите действия. Творецът ще изпълни тези действия и ние ще постигнем единството. Аз Го помолих да ни свърже в сливане и това се случи. На мен ми е необходимо само да помоля!\nТворецът прави специално така, че на ближния нещо да не му достигне, за да поискам аз да Го помоля да изпълни това, да поискам да се свържа с Него и да стана подобен на Него.\nТой е създал цялото зло в света и иска да изляза като защитник на всеки и да се грижа за всички. Той напълва света с безкрайната светлина, а после изчезва и ми дава възможност да върна светлината в този свят.\nНо аз трябва да разбера, че това, как си представям света в моята ”матрица”, илюзиите са именно за моето поправяне.\nА ако аз се опитам нещо да отдам, тоест да поправя не себе си, а света, то само ще проваля още повече света, за да осъзная впоследствие грешката си и да започна все пак да се поправям самият аз.\nНие явно виждаме, че всяка ”хуманитарна помощ” нанася толкова вреда, пораждайки тероризъм, варварство, мързел.\nОт урока по статията ”Любов към Твореца и творенията”, 04.10.2010\nВъпрос: Каква е разликата между възприемането на Зоар и Учението за Десетте сфирот?\nОтговор: Това е различният език. Не е възможно да се разбере Зоар, ако зад всеки израз не се различава съответстващата картина, облечена в нашето желание/намерение.\nАко чета приключенски роман за откритието на нови земи, у мен съществуват готови образи на неживата, растителната, животинската, човешката природа.\nОт тези форми съставям картината, която авторът описва. Представяните от нас картини са подобни.\nА Зоар описва неизпитани от нас приключения в неизвестен ни свят. Ако нямам такива духовни форми (свойства, действия), то аз въобще не зная за какво чета – сякаш е написано на неизвестен за мен език.\nВ Учение за Десетте сфирот (ТЕС) се описват повече конкретни свойства и действия, събития, в които действат две сили/желания ”за” и ”против”.\nВсъщност, става дума само за две свойства – отдаване и получаване, които се намират в различни отношения помежду си. И ние можем да си ги представим като притегляща и отблъскваща сила, тяхното взаимодействие.\nТова, разбира се, е по-просто и по-малко обърква, отколкото описанието на Зоар. ТЕС постоянно ни демонстрира необходимостта от екран, сила за отдаване.\nЗоар проектира на нашия материал/желание картините на висшия свят. Сякаш някъде, много далече, се прожектира филм, но аз не мога да го гледам.\nВ стремежа си да видя, аз задавам въпрос: Какви инструменти, свойства не ми достигат, за да приближа тази картина и да я почувствам.\nСтремежът предизвиква в мен въздействие от тази далечна картина. А ако стремежът се увеличава многократно за сметка на обкръжението/групата, то аз реално усещам приближаването на картината.\nИ спасението все пак идва от книгата Зоар, в нея е скрита най-силната светлина, връщаща към източника.\nОт урока по ”Учение за Десетте сфирот”, 03.10.2010\nКабала се занимава с поправянето на душите. Душа има във всеки, но е скрита. Това е желанието за разкриване смисъла на живота.\nКогато в човека това желание се пробуди дотолкова, че да го доведе тук, където се изучава кабала, значи душата е започнала да се разкрива. И тогава той усеща потребност от знанията, които дава кабала.\nВ противен случай, човекът няма да развие своята душа и тя ще си остане само точка, с което той ще предизвика натиска на подтикващите го сили върху себе си, усещащ се като страдания.\nЗащото целта на нашия живот е да разкрием и развием своята душа, за да можем в нея да установим връзка с Твореца. Затова не е важно какви природни способности притежава човекът – едни ги привличат повече естествените науки, а други – културата и образованието. На един му е необходима най-простата механична работа, а на друг – някакви философии.\nИма лениви хора, а също и енергични, съобразителни. Но няма никаква връзка между всички тези земни качества и развитието на душата. Както е казано в кабала: „Не с ума се учат”.\nСамият аз ценя знанието и научния подход, но видях как това може да обърка човека. Затова, няма никакви ограничения – главно е желанието!\nВзема се под внимание само точката в сърцето, която се развива със силата на светлината и не се отнася към земните свойства на човека. Няма никаква връзка между природните качества, навиците, образованието и успеха, реализиран при поправянето на своята душа.\nFiled under: Духовна работа, Душа и тяло, Ежедневен урок, Изучаване на кабала, Кабала - Няма коментари→\nВъпрос: Кабалистите говорят за степените. На коя степен ставаме самостоятелни стопани на своята съдба? Когато Творецът ни предава властта?\nОтговор: Подемът по духовните степени се осъществява поетапно. Така и в живота ни: децата с всяка изминала година стават все по-самостоятелни, учат се сами да ходят, да се хранят, да се обличат, да купуват, да ходят на училище, на работа, женят се, раждат – ето тогава вече човек е самостоятелен.\nВеднъж Рабаш дал такъв пример: Деца играят на двора и изведнъж едното си отива. ”Ти, къде?” – го питат. ”У дома, да хапна нещо” – казва то.\nУ дома отваря хладилника, не намира желаното и започва да предявява претенции към майката: ”Защо не си купила това, което помолих!?” То чувства своята ”принадлежност” към родителите си и затова изразява тази несамостоятелност и даже зависимост.\nНо минават няколко години, в двора идва млад човек. ”Как са работите? – питат го приятелите. – Къде отиваш?” ”Ние, с жената, отиваме при родителите, те са ни поканили днес на вечеря.” Това вече е самостоятелност: човек не чувства себе си като стопанин, но в същото време той е независим.\nПо такъв начин, в независимост от Твореца, роля играят двата фактора: способността за самостоятелни действия и обособеността. От една страна, ти постоянно се отделяш, а от друга страна, ставаш подобен, близък до Него.


Празниците започнаха | Бг Фактор - Кипър\nПубликувана на11.12.2016 от BG Фактор Cy в АБВ, БГ училища в Кипър, Българите в Кипър, ЛЮБОПИТНО, Новини, Новини Кипър, Празници и традиции, Развлечение, Топ новини // 0 Коментара\nНа 10 и 11 декември учениците от българското училище „Народни будители“ в Паралимни участваха в две празнични събития – общинско и училищно, на които пяха и танцуваха и за пореден път спечелиха заслужените овации на гражданите и гостите на Паралимни и естествено, на своите родители и учители.\nЗа пореден път българското училище участва с цялостна програма на общинско събитие. Нели, Лукас, танцьорите от ТФ “Българска магия”, малчуганите с тяхната песничка “Тихо се сипе първият сняг”, коледарите, българския щанд внесоха толкова свежест и радост, предизвиквайки репликата на кмета “Ние сме многонационална и мултикултурна община. Вашите изпълнения за радост за душата, сърцето и очите. Вие докарахте България с нейната култура и многообразие в нашето малко градче”.\nВ съботното общинско събитие участваха и малките възпитаници на Марияна Ишмерлиева и Полина Борисова, които от няколко месеца сформираха групи “Илиахтида” за естетическа гимнастика. Нежни и ефирни, малките красавици се представиха като гимнастички от световна класа.\nА в Паралимни наистина витае духът на Коледа, празничната украса в малкото градче не отстъпва по нищо на столичната. Всеки петък, събота и неделя в центъра вървят музикални програми на различни училища, ансамбли и състави. Приповдигнато, празнично настроение, усмивки, много хора насядали по кафетата в слънчевия неделен ден, Коледа идва!\nСъщото бе настроението днес и във Второ начално училище, отворило гостоприемно врати днес за Коледния концерт на учениците от у-ще „Народни Будители“.\nЖивка Милова, учител по български език и литература поздрави родители, гости и деца с „Добре дошли“, изказвайки съболезнования за трагедията в Хитрино в България, където загинаха невинни хора, а стотици останаха без домове.\nНели Делчева, директор на училището поздрави родители и гости с предстоящите празници и благодари за доверието на родителите, ентусиазма на децата и професионализма на колегите си. Пожела весели празници и мирна и щастлива 2017-та.\nМоже би ще си кажете, какво толкова, всяко училище прави новогодишно тържество и със сигурност ще имате право.\nИскам обаче да кажа няколко думи за това тържество, организирано изцяло от големите батковци и каки. Танцьори, бързи варненски ритми, коледари, пожелания, коледни песни, изпълнени от Нели Милова и по-малките ученици, гатанки, на които публиката трябваше да отговори на мига, всичко това повдигна настроението в залата, а родителите благодарно аплодираха и се радваха на дечицата си. Приятно впечатление прави голямата и задружна българска общност, състояща се от сърдечни и позитивни млади хора.\nВремената се менят, променя се и облика на общността ни с тези прекрасни млади българи, намерили не само работа, но щастие и спокойствие за себе си и децата си.\nНе мога да пропусна прекрасната танцова формация „Магията на България“ с ръководител Цвети Гетова. Със сигурност е работено усърдно и с малките и с големите танцьори, за да представят за пореден път толкова красив спектакъл. Поздравления и благодарим!


EРЕА открива нов шоурум - Comfort.bg\nНачало › Новини › EРЕА открива нов шоурум\nEРЕА открива нов шоурум\nФирма ЕРЕА – дистрибутор на най-големите производители на кухненско обзавеждане в света - ALNO отвори нов шоурум на адрес - София, кв. Дървеница, бул."Андрей Ляпчев" № 6.\nКлиентите могат да разгледат невероятните предложения за кухненско обзавеждане на ALNO.\nА за тези от вас, които искат много внимателно да планират своята кухня, имаме удоволствието да ви предоставим специално разработената от ALNO програма за компютърно планиране на кухни ALNO. Със тази програма вие можете да подредите своята кухня по свой вкус и цвят и след това да разпечатате на хартия за да могат и други да я видят.\nВ магазина на фирма ЕРЕА ООД можете да поръчате пълния набор продукти на фирма АLNO. Комбинацията от кухненски модули ще бъде проектирана тук специално за Вашите нужди и изпълнена в Германия.\nНемската АLNO съществува от повече от 80 години. В момента концернът АLNO AG, включващ фирмите ALNO, GEBA, IMPULS, PINO, WELLMANN, е един от най-големите производители на кухненско обзавеждане в света, с оборот 560 милиона евро и 2840 работници.\nНемският концерн е най-предпочитаната марка в Германия. Годишно се произвеждат над 450 000 кухни, в 126 различни програми и 99 различни цвята.\nЛинията Pino, която се предлага за първи път у нас, е с утвърдено качество на изключително достъпни цени. Кухните са модулни, с варианти за вграждане на домакинска техника. На място в магазина специалистите изготвят индивидуален проект според вашите вкусове и предпочитания, а доставката е до 1 месец.\n8 юни 2007 - Comfort.bg\nмебели / кухненски мебели\nоткриване, шдурум, Ереа, кухненско обзавеждане, компютърно плавиране, кухненски модули, дистрибутор, Андрей Ляпчев\nоще от категорията кухненски мебели\nАспиратор, котлони и фурна безплатно\nГранитни мивки от фирма "Мерит" ООД\nКулинарно шоу на Иван Звездев в кухнята на Комо


Купи Английски за пътуване. Книга + аудио CD (ISBN: 9789543900534)\nАнглийски за пътуване. Книга + аудио CD (ISBN: 9789543900534)\nОферти за Английски за пътуване. Книга + аудио CD (ISBN: 9789543900534)\nАнглийски за пътуване. Книга + аудио CD\nОписание, детайли - Английски за пътуване. Книга + аудио CD (ISBN: 9789543900534)\nАнглийски за пътуване. Книга + аудио CD (ISBN: 9789543900534) пълно описание »


Mотокари втора ръка една разумна инвестиция\nMотокари втора ръка една разумна инвестиция Закупуването на товаро-подемна техника изисква сериозна инвестиция, особено, ако се отнася за мотокар или електрокар с по-голяма товароподемност над 3 000 кг. На пазара могат да се намерят и много добре поддържани машини на отлични цени. През последните години има редица фирми, които изкупуват употребявана техника и я рециклират изцяло, така че крайния потребител да получи една напълно функционална машина, която има дълъг експлоатационен живот.\nВ момента може да намерите нов газов или дизелов мотокар, с товароподемност 3 500 кг, на реномиран производител за около 40-50 000 лв. Съвсем аналогова машина на малко работни часове, рециклирана и напълно функционална може да закупите с 10-15 хил. лв по-малко. Още повече, че техниката независимо каква е нова или втора употреба може да придобиете и на лизинг.\nНе е за пренебрегване и условието, че за нова машина трябва да чакате обикновено месеци. Употребяваните мотокари могат да бъдат във Вашия склад до броени дни.\nАко ползвате дизелови мотокари, спокойно може да се доверите на рециклирана машина. Това са здрави кари, които се ползват при всякакви условия на работа на открито. Дизеловите мотокари са мощни и се произвеждат с голям товароподемен капацитет. При редовна грижа и техническо обслужване – смяна на филтри и масла, машините карат без проблем много години дори над 30-40. Правя уговорката, че това все пак се отнася за по-стари мотокари, които не са наблъскани с електронни устройства и датчици за какво ли не, а са оборудвани само с най-необходимото. В практиката имаме и случай на яко експлоатиран при 8 часова смяна 35 годишен дизелов мотокар, на който не му е извършвано никога техническо обслужване. И знаете ли, работи безотказно, може би е излишно, но ще спомена, че марката е Komatsu. Уви, новите машини много трудно, с много грижа и поддръжка могат да достигнат подобен експлоатационен живот. Независимо от производителя, рекламата и т.н.\nБъдете внимателни, ако сами тръгнете да си търсите или купувате мотокари по обяви в интернет в чужбина. Със сигурност ще попаднете на идеални на външен вид кари на примамлива цена. Не се подвеждайте – случаен доставчик няма да поеме гаранционно обслужване. Съмнително ниската цена винаги е индикатор, че нещо не е наред. Всеки може да лустроса и пребоядиса един мотокар и той да изглежда като нов, а на практика „под капака“ положението да е трагично.\nГазовите и дизеловите мотокари, които може да закупите от почти всяка фирма у нас се предлагат с гаранционни условия. По този начин може да сте сигурни в най-малко две неща:\nКупувате надеждна машина, никоя фирма няма да Ви продаде дефектна техника и да Ви даде гаранция за нея;\nМоже да сте спокойни при режим на нормална експлоатация, тъй като дори да се появи някаква повреда, тя ще бъде своевременно и качествено отстранена.


Елена Йончева е бременна - БЛИЦ - Новини от България и света\nБившата на Станишев е щастлива с бъдещия татко – архитект Пламен Тодоров\n07 Окт. 2011, 21:55\nЕлена Йончева, бившата приятелка на Сергей Станишев, чака дете.\nТопжурналистката е към осмия месец на бременността и до месец и половина ще даде живот на отрочето. Бебето вероятно ще се роди в началото на декември, твърди вестник “България днес”.\nЕлена трябваше да се включи с авторска рубрика в премиерното шоу на бтв “Преди обед”. На въпрос на изданието “Кога ще видим Елена на екран?”, от медията отговорили, че в “момента тя има много важна лична работа”.\nПрочутата журналистка, която е в щастлива двойка с архитект Пламен Тодоров, отдавна иска дете. “Няма да се откажа от мечтата си”, беше признала тя преди време. Според светските хроникьори, Елена и новият й годеник се залюбили, докато той проектирал СПА център в тузарската сграда, обитавана от нея в столичния квартал “Бояна”.\nЕлена Йончева представи Пламен официално преди година и половина на откриването на фотографската си експозиция “Сомалия” в зала “Средец”. Според нея, мъжът до нея е един от най-талантливите архитекти у нас.\nПламен Тодоров притежава собствено архитектурно “Зуум студио”, което управлява заедно с брат си Теодор, също архитект. То се ползва с авторитета на просперираща фирма с многобройни и талантливи служители. Техен проект бе включен в миналогодишното архитектурно биенале във Венеция. Студиото е създадено преди 7 години и в него работят над 25 души.\nСимпатичният архитект е със 7 години по-млад от Елена, твърди още изданието. Говори се, че връзката им започнала през 2008 г., когато тя участвала в танцувалното шоу “ Денсинг старс”. Тогава се твърдеше, че сдържаната блондинка е изпращана до бившата “Аско Деница” в квартал “Младост”, където се снимаше предаването, от мистериозен мъж.


Огледало Zefal Spin -\nОгледало Zefal Spin е напълно регулируемо. Възможност за настройка под различен зрителен ъгъл. По-добра видимост, благодарение на изпъкналото огледало. Светлоотразителен елемент от задната страна на огледалото. Подходящо за всички модели кормила. Бърз и лесен монтаж чрез отвертка.\nzefal Огледало Zefal Spin\nРегулира се в три позиции.\nБазова цена 22.90 лв.


68623 | 10 авг. 2013 | 08:06\nСправедливият капитализъм се характеризира с отчетност и тя винаги е лична, не може да бъде масова\nЛицата на Протестната мрежа (от ляво надясно): Асен Генов, Жюстин Томс, поетът Ясен Атанасов, актьорът Ивайло Захариев.\n„На никого не му пука как изглеждате отвътре вие самите. Движенията против робството, на суфражетките, за граждански права, срещу войната във Виетнам - общото между тях е, че имаха лидери. И единственото, което тези лидери ги интересуваше, бе да свършат работата. Ако имахте лидери, те щяха да ви кажат, че най-важното нещо за капитализма е политическата отчетност.“\nТова е реплика от последната, излъчена в неделя серия на вече превърналия с в култов американски сериал „Нюзрум“. Тя пресъздава истинските събития от септември 2011 г. около възникването на „Окупирай Уолстрийт“. Думите са на положителния главен герой към една от представителките на движението, която не може да проумее защо хората смятат нея и съмишлениците й за шега.\nДве години по-късно „Окупирай Уолстрийт“ вече не е шега, но не постигна никакви политически резултати. И преживя нещо много поучително. Първоначално дарителите му бяха хора от бедните слоеве и ниската средна класа. Така се натрупаха около 700 хил. долара, които се използваха за купуване на храна за палатковите лагери и плащане на гаранциите на арестувани протестиращи. През март 2012 г. се оказа, че само около 40 хил. от тези пари е възможно да бъдат проследени и отчетени. След това към дарителите се присъединиха и едри бизнесмени, които създадоха своя работна група, също претендираща да е част от „Окупирай Уолстрийт“. Тя натрупа стотици хиляди с обещания да събере милиони и започна да раздава грантове по свое усмотрение. И движението се оказа инфилтрирано от тези, срещу които въстана.\n„Справедливият капитализъм се характеризира с политическа отчетност и тя винаги е лична, не може да бъде масова“, би казал и на нашите протестиращи авторът на думите от началото - големият американски сценарист Арън Соркин. Така би им обяснил защо вече близо два месеца правителството не ги приема сериозно и протестът им остава по-скоро пърформанс, отколкото политически акт. И със сигурност би отбелязал, че напоследък „гражданите искат“ у нас се превърна в новото „в името на народа“. С тези реплики започват обикновено гръмки декларации, чийто дневен ред може много лесно да се смени незабелязано и анонимно и чиято мощ да бъде пренасочена за обслужване на скрити каузи.\nВсе още в огромната си част гражданската енергия от протестите срещу правителството на Пламен Орешарски е чиста и справедлива. Но вече се забелязват\nпървите опити за инфилтриране\nв нея на елементи, които засега предпочитат да остават анонимни и да говорят като „обикновени граждани“. Когато се бориш срещу задкулисието и тайните машинации, не можеш да се криеш зад понятия като „обикновен гражданин“. Налага се да застанеш с биографията и данъчната си декларация, ако искаш да получиш доверие. Но тези, които обикновено обикалят телевизиите и говорят от името на протестиращите като „редови хора“, за жалост стават твърде раздразнителни, когато водещите поискат това.\nВ сряда част от тези най-често канени по ефири и екрани лица обявиха на пресконференция в БТА\nсъздаването на Протестна мрежа,\nкоято има претенциите да се превърне в платформа на всички протестиращи и да излъчи комуникатори. В същото време хората, които застанаха с лицата си, за да обявят това, яростно отричат да са лидери на всички и продължават да се представят като „обикновени граждани“. Макар много от тях да нямат това право поради факта, че вече се сдобиха доброволно с публичност, използвайки всяка медия, за да говорят от името на протеста. Живото излъчване на въпросната пресконференция в интернет - на сайта politikat.net - незнайно защо при включване започваше с реклама на банка. Днес на същото място се излъчва запис, който започва с друга реклама. В същото време сайтът твърди, че е създаден с подкрепата на Тръста за гражданско общество за Централна и Източна Европа. Нищо нередно, стига да се направи ясно разграничение - това подкрепен от фондация проект ли е, или комерсиален сайт? И тръстът знае ли, че направената с негови дарения интернет страница излъчва и реклами?\nВъпросният тръст е най-често цитираното доказателство, че протестът срещу кабинетът на Орешарски е овладян от „соросоиди“. Името на Джордж Сорос се превърна в заклинание срещу чистотата на намеренията на площада, но всъщност заработи в обратна посока, в тяхна услуга, защото е непълно и неточно, и не това е същината. Всъщност „Отворено общество“ на Сорос е само един от основателите на този тръст, а сред останалите личат такива големи и важни организации като фондацията „Форд“, американският фонд „Маршал за Германия“, фонд „Братя Рокфелер“, фондация „Чарлз Стюарт Мот“ и „Атлантик Филантропис“. На сайта на тръста съвсем лесно може да се намери пълният списък на финансираните от него български неправителствени организации, сумите, които те са получили, и защо са ги получили. Адресът е ТОЗИ. Става въпрос за\nобщо 142 гранта\nот няколко хиляди до няколко стотици хиляди долара, все в името на развитието на гражданското общество у нас. Милиони, изсипани в България за няколко години с цел развитие на демокрацията - без особени резултати, смея да твърдя. Ако проверите кой стои зад финансираните организации, ще видите, че сред тях са огромно множество анализатори и обяснители на протестите от последните дни, а също така и лицата, които говорят най-често от тяхно име като „обикновени граждани“. Възниква въпросът - коя от самоличностите им виждаме на телевизионния екран? Тази на редови протестиращи, или тази на хора, финансирани обилно от чужбина, за да развиват гражданското общество у нас, които трябва да оправдаят получените бюджети и видяха в последните си публични изяви добър шанс да го направят? Това раздвояване работи против каузата на площада, особено когато агресивно се прикрива. А не би трябвало, ако всичко е финансово наред.\nПротестната мрежа се рекламира и на сайта noresharski.com, който заявява, че се присъединява към каузата и ще съдейства за изпълнението й. Ако обаче се опиташ да разбереш чий е този сайт, като провериш в регистрите на домейните - публична база данни, достъпна за всички - установяваш, че собственикът не иска да се афишира. Прикриването му е услуга, която се плаща допълнително при регистрация. На интернет страницата има секция „Кои сме ние“, където са изброени имена - пак в качеството им на обикновени граждани. Но пък интернет много бързо издава, че някои от тях са служители на пиар фирмата на говорителката на служебния премиер Райков - Ивет Добромирова, други са свързани с партия „Зелените“ и са били нейни кандидат-депутати. Опитите им да минат за „редови протестиращи“ също вдъхват съмнения.\nВ същото време лидерите вдясно, в центъра и вляво отказват да се появят на площада в ролята си на политици и също ходят в качеството си на обикновени протестиращи. Така\nинициативата е в ръцете на НПО-тата и пиарите.\nЗа разлика от тях партиите би трябвало да са дългосрочни проекти, представителство на интересите на големи устойчиви групи на обществото. Неправителственият сектор и частните фирми работят за по-краткосрочни и по-конкретни задачи. Те получават финансиране или заплащане и са зависими от донора си, не могат да бъдат „обикновени граждани“ и борци за морал в обществото по принцип. А пък когато го крият - нещата съвсем загрубяват.\nИ стигаме до най-болезнената тема - страшната криза за лидери в българската политика, защото това, което се случва в момента, е политика, а не територия за пиар и НПО. Вероятно повечето водачи на партии се боят от въпросната „политическа отчетност“, но ако искат да останат в играта, трябва да осъзнаят, че в политиката освен да си прав трябва и да си смел. Трябва кураж, мъжество и характер, не тънки сметки колко гласа ще вземеш на следващите избори. Засега такъв лидер не се е появил и поради това протестът срещу правителството все още е сираче с множество тайнствени кандидат-мащехи.\n(в. Преса, печатно издание, брой 216 (567) от 10 август 2013)


Светите отци за депресията – Списание Свет\nПубликувано на 17/01/2016\nв Брой 1/2016 - Неморалният християнин/Християнство от Списание Свет 00100УСЪВЪРШЕНСТВАНЕТО ИДВА ОТ БОРБАТА\nКазано е, че Бог допуска демоните да ни нападат по пет причини. Първата е посредством нападенията и защитата да се научим да различаваме добродетелта от греха. Втората е да запазим твърда и непоколебима добродетелта, която сме придобили с борба и труд. Третата е, напредвайки в добродетелта, да не мислим високо за себе си, а да се учим на кротост. Четвъртата е, след като изпитаме цялата подлост на греха, да го намразим от дън душа. И разбира се, петата и най-важна причина е, след като сме се освободили от страстите, да не забравим за собствената си немощ и за силата на нашия Помощник.\nСвети Максим Изповедник († 662)\n„Четиристотин глави за любовта“\nОТЧАЯНИЕТО КАТО ГОРДОСТ\nЧовек на едно и също място може и да се спаси, и да погине. Сатаната бил най-красивият ангел, който винаги предстоял пред Бога, но паднал поради своята гордост. Юда Искариотски бил един от Дванадесетте апостоли, но поради сребролюбие предал Господа, а след това от отчаяние извършил самоубийство. По същия начин са погинали и много други.\nОт друга страна, грешният митар се оправдал само с една кратка молитва. Добрият разбойник, вече разпнат, също така бил спасен с една кратка молитва и влязъл в Рая заедно със Самия Господ. Нашият Господ е казал на гордите и сребролюбиви книжници и фарисеи, че митарите и блудниците ще влязат в Царството Божие преди тях, защото са се покаяли след проповедта на свети Йоан Кръстител, докато гордите учители не са направили това.\nО. Васиан Псковски\n„В търсене на истинската мъдрост“\nПАЗИ БОЖИЯТА БЛАГОДАТ\nКогато получиш небесния дар на търпението, бодърствай над себе си, за да запазиш Божията благодат, и грехът да не се вмъкне незабелязано в душата или тялото ти. Ако нехайно и невнимателно пуснеш греха да проникне в теб, и то особено онзи грях, към който твоето слабо тяло е много склонно и който поробва тялото и душата, тогава благодатта ще те напусне, оставяйки те оголен и сам. Тогава скръбта, дадена ти за спасение и защита, ще те победи, ще те сломи с тъга, потиснатост и отчаяние, като такъв, който пази Божия дар без благодарност. Затова бързай с истинско и решително покаяние, с чистота и дар на търпеливост, да очистиш сърцето си, защото дарът на Дух Свети пребивава само в чистия.\nСвети Игнатий Брянчанинов († 1867)\nДА НЕ ДОПУСКАМЕ РАЗСЛАБВАНЕ\nКазваш, че изцяло те е обзело мрачно безчувствие и си станал като безсловесен – без мисли или чувства. Такива думи понякога идват като наказание, след като в мислите или чувствата си сме били склонни към зло. А друг път те идват като поука, за да ни научат на кротост и да свикнем да не очакваме нищо от своите сили, а само от Бога. Такъв опит подкопава доверието в себе си, защото когато се освободим от тежестта, знаем откъде идва помощта и разбираме на Кого трябва да се уповаваме във всичко. Това е състояние на потиснатост, но то трябва да се претърпи с мисълта, че не заслужаваме нищо по-добро. Не съществува лекарство против такова състояние, а освобождаването от него зависи от Божията воля. Всичко, което можем да направим, е да викаме към Господа: „Да бъде Твоята воля! Помилвай ме! Помогни ми!“ Сами да не си позволяваме да се разслабваме, защото това е вредно и разрушително.\nСветите отци описват такова състояние като охладняване или ожесточение, и го смятат за неизбежно за всеки, който се труди да живее в съгласие с Божията воля, защото без това бързо ставаме дръзки.\nСвети Теофан Затворник († 1894)\n„Изкуството на молитвата“\nБЕЗ СВОЕВОЛИЕ ИЛИ САМОСЪЖАЛЕНИЕ\nТи казваш, че постоянно падаш. Така и ще бъде, докато в теб властват своеволието и самосъжалението. Това показва, че в твоето сърце най-важен е „Аз”, а не Господ. Това е живеещият в нас грях на самолюбието, който е причина за всеки грях, и прави човека грешен от глава до пети, докато допускаме да обитава в душата ни. А когато целият човек е грешен, как може благодатта да се настани в него? Тя няма да дойде, както и пчелата не отива там, където има дим. Решението на човека да служи на Господа се състои от два важни елемента: първо, човек трябва да се отрече от себе си, и второ, да върви след Христос (Марк. 8:34). Първият елемент изисква оставяне на егоизма или самолюбието, и следователно, да отхвърли всяко своеволие или самосъжаление, и в голямото, и в малкото.\nДори и да не си такъв, какъвто би трябвало да бъдеш, и тогава не бива да се отчайваш. Достатъчно лошо е и това, че си грешил. Защо да грешиш и спрямо Него, смятайки Го за безсилен, в своето незнание? Не може ли Той, Който заради теб премъдро е сътворил всичко, да спаси душата ти? Ако този факт, както и Неговото въплъщение, само прави по-тежко твоето осъждане, тогава се покай. Той ще приеме твоето покаяние, както е приел покаянието на блудния син (Лук. 15:20) и на блудницата (Лук. 7:37-50). Впрочем, ако не можеш да се покаеш и грешиш по навик, дори и когато не искаш, тогава прояви кротостта на митаря (Лук. 18:13). Това е достатъчно, за да ти осигури спасение. Защото онзи, който греши и не се кае, но и не се отчайва, само поради това смята самия себе си за най-окаян от всички и не би се осмелил да осъди никого. Той ще се удивлява на Божието милосърдие и ще благодари на своя Благодател, а може да получи и много други благословения. Макар и да е такъв човек, подчинен на демона заради своите грехове, той все пак, поради страх Божий, няма да послуша врага, който ще се опита да го хвърли в отчаяние. Поради това той има дял във вършенето на богоугодно дело. Такъв човек е благодарен, търпелив, има страх Божи, не съди, и няма да бъде съден. Всичко това са големи добродетели. За същото говори и свети Йоан Златоуст, когато говори за ада. Той смята, че адът ни е за по-голяма полза и от Царството Небесно, защото много хора, поради страх от ада, се удостояват с Царството. Адът ни изпълва със страх, Царството ни покрива с любов, а и в двата случая ни спасява Христовата благодат.\nАко онези, които са сполетени от много душевни и телесни страдания, претърпят докрай и не се предадат на безволие и отчаяние, то ще се спасят.\nСвети Петър Дамаскин († ХІІ век)\n„Съкровищница на божественото знание“\nАКО НЕ СЕ ТРУДИМ, БОГ НЯМА ДА ЗАПАЗИ НАШАТА РАДОСТ\nВ цялото ти писмо се проявява радостното състояние на твоята душа. Радваш се на Господнята милост, която Той ти посочва, и същевременно се плашиш. Мисля, че опитно си познал, че човек трябва да служи на Господа със страх и да се радва пред Него с трепет (Пс. 2:11). Възпитавай в себе си страх и радост, и ги дръж неразделно в себе си, като внимаваш радостта да не прерасне в нерадение, нито пък страхът да угаси радостта. Следвайки това, почитай Бога като всемилостив Отец, Който ни гледа с любов, но и същевременно е непрощаващо строг.\nЕстествено е, че чувстваш някакъв страх, вследствие на който радостта отново може да те остави. Поради този страх ставаш неспокоен, опитвайки се да изнамериш начин да задържиш радостта. Очакваш, че сам ще успееш в това? Само заради един такъв помисъл всичко, което си придобил, може отново да ти се отнеме. Направи всичко, което е по силите ти, за да запазиш радостта, но по същество възложи всичко на Господа. Истина е, че ако сам не се потрудиш, и Бог няма да го направи вместо тебе. Впрочем, ако възложиш надеждата си само на собствените си усилия и борба, Бог ще се отдръпне, виждайки, че смяташ Неговата помощ за излишна, и тогава ще се сблъскаш със същите трудности, с които си се сблъскал и в началото. Бори се до самия край, принуждавай себе си колкото можеш, но в същото време вярвай, че истинската грижа е в ръцете на Самия Господ. Не оставяй своето дело, труд и упование на Самия Бог. Крепете се едни други, и това ще ви утвърди още повече.\nГоспод иска да имаме всичко, което ни е за спасение, и по всяко време е готов да ни го даде. Той само очаква нашата готовност или способност да го приемем. Затова въпросът какво да правим, за да запазим Божията помощ, се превръща във въпрос какво да правим, за да останем готови да приемем защитата от Господа, която ни очаква да я премем, и как тя слиза върху нас. Много е важно да познаем себе си като абсолютно празен съсъд, да добавим към това съзнанието за собствената си немощ, да го изпълним само със собствения си труд, и да увенчаем с вярата, че само Бог може да направи това, и то не само може, но и иска, и знае как да го направи. След това, като спуснем ума в сърцето, да завикаме: „Господи, Ти знаеш как да ме изцелиш”. Всичко това правº с непоколебима надежда и доверие, че Той ще те отведе по пътя на правдата и няма да допусне да се отклониш от него.\nДоволен си заради радостта и утехата, която чувстваш, което е съвсем естествено. Впрочем, внимавай да не започнеш да си мислиш: „Ах, ето го! Това е то! Така изглежда то, а аз не съм знаел!”. Такива мисли, които произлизат от врага, оставят след себе си празнота и отвеждат в пропаст. Непрестанно повтаряй: „Слава на Тебе, Боже наш!” и „Господи, помилуй ме!”\nАко все пак задържиш ума си върху мислените предположения, веднага ще последват спомени за предишните ти дела, борби, подвизи, а след това ще започнеш да анализираш в кое от тези състояния са се появили радост и благополучие, в кои състояния са те оставили, и в кои са се задържали и утвърдили. След това ще вземеш решение винаги да действаш по някакъв особен начин. Така ще паднеш в мислено самоудовлетворение, вярвайки, че в последно време ти се е открила тайната на духовното израстване и че то е в твоите ръце. Впрочем, по време на молитва ще ти стане ясна измамата на такава мечта, защото молитвата ще бъде празна, прекъсната и няма да ти донесе никаква утеха. Единствената утеха ще намираш в спомена за предишното, а не в сегашното състояние. И тогава би трябвало дълбоко да въздъхнеш и да осъдиш себе си. Впрочем, ако душата не може да направи това, тогава недоброто разположение ще продължи и милостта отново ще се оттегли. Такъв вид мечтания показват, че душата отново е започнала да се уповава на собствените си усилия, а не на Божията милост. Милостта е винаги милост, независима от никакво дело, а онзи, който я бърка със собствените си представи, може да бъде лишен от нея. Запомни това добре. Именно отдръпването на благодатта, което се случва по Божи Промисъл заради нашето изправяне, най-много помага да научим този спасителен урок.\nПревод от сръбски Татяна Филева\nAbout Latest Posts Списание Свет Latest posts by Списание Свет (see all)\tБРОЙ 1, 2017: ПОДКРЕПАТА: ДОСТЪПНОТО ЧУДО - 07/02/2017\tБРОЙ 8, 2016: ПРАВОТО НА ГРЕШКА - 16/12/2016\tПонякога нещо, което наричаме грях,може да има медицинска причина / Интервю сНаталияСкуратовска - 15/12/2016\t00100 Tags: гряхдепресиясвети отци\tПрепоръчано\nПреподобномъченица Мария (Лелянова), Гатчинска\nИгумен Дамаскин (Орловски) Депресията е духовен кръст. Тя се дава за полза на грешника, който не 18/01/2016\nДа навлезем в една по-малко абстрактна сфера и да видим дали въобще е възможно и как 17/01/2016\nЖивей с настоящето! Не си спомняй постоянно старите грехове. Ти си се покаял – и тях Вашият коментар Отказ\tYour email address will not be published.Коментар:Name *\nВидео\tпоследни коментариВ. Кисьов за За „шарената“ духовност на Ню ЕйджCveti за За „шарената“ духовност на Ню Ейджоблак от думиБългария\nПрепоръчано\tБлаготворителност\tС подкрепата на\tНавигация\nПредишна статия Previous post: Пропуснатите минутиСледваща статия Next post: Човекът, който сееше лъвове (В памет на Йордан Радичков)\nИма статистики, които поставят България на челните места в Европа по употреба 18/01/2016\nДа навлезем в една по-малко абстрактна сфера и да видим дали въобще 17/01/2016\nЖивей с настоящето! Не си спомняй постоянно старите грехове. Ти си се 17/01/2016\n„Есента баща ми умря и тогава аз продължих да сея лъвове 17/01/2016\nСв. Серафим Саровски съветва всяка минута да се вглеждаме критично какво сме Православие.БГБлага честПървата седмица на Великия пост – съвети на пастириКакъв е смисълът на Неделя на прошкатаАлександрийският патриарх Теодор извърши първата хиротесия на дяконисиСвета Литургия и молебен за 4-годишнината от интронизацията на патриарх Неофит Нови книгиМълчаниеБрат ФранцискЦърковно-мисионерското дело на Константин Философ – св. КирилСолта губи силата сиВътрешният замък Електронни книгиСинът човешкиХристиянството и психологическите проблеми на човекаБогословие на просперитета. Православна критикаЛитургическо богословиеСтълб и крепило на Истината\tКъща за птициКнигата „Църквата и духът на времето“ ще бъде представена в Къща за птициЛичността на цар Соломон е във фокуса на библейската беседа през декември„Изходът от Египет към Обетованата земя“ е темата на библейската беседа през ноемвриАвтентична и фанатична вяраВавилонската кула – близо или далеч от Бога Facebook\nИгумен Дамаскин (Орловски) Депресията е духовен кръст. Тя се дава\nДа навлезем в една по-малко абстрактна сфера и да видим


Защо не можем да забременеем\nБлога на Daniela\nМного двойки правят години наред опити за забременяване, но така желаните „две чертички“ все не идват. Това води до понижаване на самочувствието, до обвинения в себе си или в партньора, а често до кавги и раздели.\nМили бъдещи мами и татковци, задавали ли сте си въпроса: Защо точно на нас? Защо не става? Желаното БЕБЕ не е просто секс. И затова, че закъснява да се появи, си има причина. В много\nслучаи тя е само психологическа, а в други – има сериозни физически и здравословни проблеми.\nНо може би много малко от вас знаят, че стресовото и забързано ежедневие, в което живеем, некачествената храната, с която се храним и това, че непрекъснато мислим за проблема, са едни от факторите бебето да се забавя.\nЗа жалост е световна тенденция през последните десетилетия, не само в България да се\nувеличава броят на двойките с репродуктивни проблеми. И това са закономерни, свързани с начина на живот факти. За съжаление все повече нараства възрастта, на която двойката стартира своите планове за репродукция. Това е основен проблем на съвременното общество.\nСъвременният начин на живот минава с много нездравословни навици – обездвижване, наднормено тегло, повишена консумация на алкохол, тютюнопушене. Така че, има много фактори, които за съжаление увеличават репродуктивните проблеми


Възможно ли е изборите да бъдат отложени заради пандемията - Анализи - Дневник\n06:15, 24 ное 20 , 6406\nЕксперти се опасяват от отлив на избиратели и кандидати за секционните комисии.\n"Знаете какво правят секционните комисии - дават бюлетини, търсят гражданите в списъците, показват им къде да се подпишат, после броят. При тази ситуация това просто не е за мен", казва Мариана пред "Свободна Европа".\nЗасега най-голямата въпросителна е дали ще има кой да посрещне избирателите в секционните комисии. Мариана е присъствала на обучения, организирани и от партиите, и от Централната избирателна комисия (ЦИК), и познава свои колеги от непостоянната изборна администрация. Казва, че много от досегашните членове на секционни комисии няма да участват в следващите избори. "Знам за поне шестима души. Говорихме си, никой от нас няма да се включи в парламентарните избори", разказва тя.\n"Ще го бъде ли денят?"\n"Ако говорим за избори в условията на коронавирус, първият въпрос, на който трябва да отговорим, е дали изобщо ще ги бъде тия избори, ще го бъде ли денят", казва Симеонов.\n"В тази ситуация с коронавируса и случващото се в момента е много трудно да се предвиди какво ще се случи до март и през март", казва Симеонов.\nТакъв сценарий ли очаква и България? Според Симеонов "отлив на гласоподаватели" е съвсем реалистичен сценарий, който трябва да бъде взет предвид при организацията на вота и насрочването му.\nКонституцията прави този въпрос уместен. В основния закон има хипотеза, която дава възможност изборите да бъдат проведени не през март, а през май месец. Според член 64, ал. 3 "избори за ново Народно събрание се произвеждат най-късно до два месеца след прекратяване на пълномощията на предишното".\n"На мен ми се струва, че на никого не му се ще отлагане на изборите. Въпеки че в ситуацията с коронавируса изборът е нито едното, нито другото", коментира Първан Симеонов. Според него, до какъвто и развой да се стигне, винаги ще има трактовки и в двата спектъра.\n"Ако изборите бъдат отложени, ще се чуе мнение, че се ползва смъртта на хората за удължаване на властта. Ако не бъдат - че въпреки смъртта на хората изборите се оказват най-важното", казва политологът.\n"Свободна Европа" потърси отговори от президенството, Министерския съвет и Централната избирателна комисия. На въпроса дали има основания в условия на пандемия да се мисли за евентуално отлагане на изборите, ако броят на заболелите се задържи на такива равнища до месец март, всички институции отговориха отрицателно.\n"Никой не мисли за отлагане на изборите", отговори лаконично вицепремиерът Томислав Дончев, който отговаря в правителството за контактите с изборната администрация.\nОт прессекретариата на президента Румен Радев обясниха, че "президентът счита, че не се налага удължаване на пълномощията на настоящия парламент".\n"Държавният глава следи развитието на епидемичната обстановка и очаква изборната администрация своевременно да вземе всички необходими мерки за гарантиране на здравето и живота на българските граждани при провеждането на парламентарните избори", казаха от президентството.\nЦИК: Официално "всичко е наред". Неофициално "нищо не е наред"\nПредседателят на Централната избирателна комисия Александър Андреев коментира, че при провеждането на частнични избори през изминалите месеци са спазвани противоепидемични изисквания, които изборната администрация е получила като предписание от здравните власти. "Ще бъдат спазвани и при организацията на парламентарните избори и то стриктно", каза Андреев.\nНеофициално членове на ЦИК обаче обясниха пред "Свободна Европа", че ситуацията далеч не е така безоблачна. На първо място, големият проблем пред комисията е сформирането на секиционни и районни избирателни комисии. Опасението е, че администрацията, която не е постоянна като ЦИК, просто няма да желае да участва в организацията на изборите. "Дори обаче да допуснем, че ще се намерят лоялни хора, готови да загърбят тревогите за здравето си - освен в деня на изборите, ние трябва да ги обучим и то по коренно различен начин от преди", коментира неофициално член на ЦИК.\n"Ако смятахме, че ще ги обучим онлайн, вече изобщо не смятаме така. Трябва да има непрестанни срещи на живо", казват от ЦИК.\nНа този фон партиите официално твърдят, че ще се подготвят за изборите в тази ситуация. От пресцентъра на управляващата формация ГЕРБ заявиха, че "категорично не се допуска отлагане на изборите".\n"Ще се подготвим организационно, съобразявайки се с всички противоепидемични мерки", казват от ГЕРБ.\nПредседателят на предизборния щаб на БСП Георги Свиленски каза пред "Свободна Европа", че коронавирусът със сигурност ще затрудни много и партийните конференции за подреждане на кандидат-депутатските листи, и самото гласуване.\n"Нямаме рецепта. Ще опитваме да правим каквото може онлайн, но не съм оптимист, ще бъде много трудно", коментира той.\nСпоред съпредседателя на "Демократична България" Христо Иванов в условията на COVID-19 провеждането на избори превръща вота в напълно непредвидим.\n"Непредвидим ще е от набиране на изборна администрация, през партийни застъпници и главното - не може да се каже колко хора ще отидат до урните", каза той. Затова трябва прецизно и обмислено да се насрочи датата на изборите, защото има опасност самата дата да заложи капани.\n"Трябва датата на изборите и целият процес на подготовка да бъдат планирани така, че да се съвмести с планирането на противоепидемичните мерки и прилагането на евентуална ваксинация. Изобщо не е ясно дали има кой да го направи", каза Иванов. Той напомни, че коалицията му отдавна е предложила проект за въвеждане на гласуване по пощата.\nСпоред комуникационният експерт Любомир Аламанов в голяма степен предизборната кампания в условията на пандемия вече е започнала. Като пример той посочва "раздаването на 50 лева от джипка". Пиарът прогнозира, че до март ще става "все по-грозно".\n"Пандемията раздели хората. Ловки политици може да използват това. Под формата на пари, доставки по домовете, "помощи", грижа и т.н. ще бъде много лесно да се ходи "от врата на врата", смята той.\n"Излизането навън, социализирането, масовата комуникация, помагат хората да си говорят и да сверяват кой политик какво е казал. Сега няма да има тази възможност", допълва картината комуникационният специалист. И завършва с прогнозата - "хората, уплашени за здравето си, ще са много по-податливи на "месии", които ще обещават чудеса и спасение".\nСпоред Първан Симеонов, когато се мисли за избори в условията на настоящата пандемия, въпросите се няколко: "Ще го бъде ли денят на изборите; каква ще е кампанията; какво ще е посланието".\n"Съществува и въпросът кой ще спечели от коронавируса, колкото и цинично да звучи", коментира Симеонов.\nСимеонов смята още, че затруднения би имало и за тези формации, които разчитат повече на "теренна кампания", но пък дори млади партии, които разчитат повече на онлайн присъствието си, може да спечелят. "Като цяло най-облагодетелствани ще са онези формации, които разчитат на централен имидж и не им е важно да ходят на терен", допълни той.\n18:10, 20 яну 21 / Анализи 4\n14:07, 20 яну 21 / Едно наум 136\nboevbisser 06:30, 24 ное 20 / Любопитно\nДо коментар [#3] от "lz2": А дано да си прав, ама надали. Вероятно няма да е такъв ужас, какъвто е в момента,...\nNedyalko Lazarov 06:28, 24 ное 20 / Неутрално\n[quote#2:"boevbisser"]Гласуване по пощата в България щеше да е добър вариант, но май вече е късно за промени в...\nРейтинг: 96 06:26, 24 ное 20 Весело\n“уплашените избиратели ще бъдат по-податливи на "месии" - Любомир Аламанов, комуникационeн експерт\nЗначи сега е шансът на ДСБ. Там са само вождове и месии.\nЧленската им маса е колкото да се събере под Опашката на Коня.\nРейтинг: 3184 06:26, 24 ное 20 Любопитно\nГласуване по пощата в България щеше да е добър вариант, но май вече е късно за промени в изборните правила, а имаше достатъчно време. В САЩ близо 40 % така гласуваха, ако се не лъжа.\nРейтинг: 2536 06:28, 24 ное 20 Неутрално\nИзборите няма да се отложат защото до тогава епидемията ще бъде овладяна. Де с мерки, де с ваксини, но напролят няма да я има.\nРейтинг: 5889 06:28, 24 ное 20 Неутрално\nНапълно възможно, отложени в безкрайността.\nРейтинг: 1392 06:28, 24 ное 20 Неутрално\nПри машинно гласуване няма да ми дават бюлетини. Като гласувам, машината ще ми издаде "касова бележка", която аз ще пусна в урната.\nТака, че да не си търсят оправдания.\nРейтинг: 1108 06:28, 24 ное 20 Неутрално\nГласуването по пощата ще е страхотен вариант. Бойко ще спечели около 110%.\nРейтинг: 3184 06:30, 24 ное 20 Любопитно\nА дано да си прав, ама надали. Вероятно няма да е такъв ужас, какъвто е в момента, но чак пък овладяна.... Във всеки случай, с ограничения или не, по-добре е избори да има.\nРейтинг: 5889 06:34, 24 ное 20 Неутрално\nСлед като в извънредното положение включиха и март 2021 година.\nРейтинг: 5538 06:35, 24 ное 20 Неутрално\nВ САЩ нямат ГЕРБ фалшификатори на вот.\nРейтинг: 3184 06:40, 24 ное 20 Весело\nАааа, не, според Тръмп имат, неизвестни местни юнаци, но никога не е късно да почерпят от сериозния ни опит тук.\nИначе по-сериозно - при желание и добра организация гласуването по пощата може да се окаже добро решение, при това не само в пандемия.\nРейтинг: 2195 06:43, 24 ное 20 Неутрално\nКато - Стой та гледай.\nРейтинг: 2536 06:47, 24 ное 20 Неутрално\nДо коментар [#2] от "boevbisser":В САЩ нямат ГЕРБ фалшификатори на вот.\nБа няма! И там вие комунетата ос*ахте изборите!\nРейтинг: 811 06:48, 24 ное 20 Неутрално\nТова требе някаква последна надежда да е. След като Боку щяха да ИМ го свалят:\nцената на имотите в България\nи т. н.,\nслед отмирането и на идеята, че\nтой сам ще вземе да се свали, или поне\nще умре от КОВИД-19,\nслед ПЕТ ВЕЛИКИ ВСЕНАРОДНИ ВЪОРЪЖЕНИ ВЪСТАНИЯ,\nи след печалната равносметка:\n"Абе не можахме да го свалим, ама ще го бием на избори..."\n"МИ ТО ИЗБОРИ НЯМА ДА ИМА!"\nРейтинг: 811 06:49, 24 ное 20 Неутрално\nА нещата са ясни - и с анализи, и без анализи; и с прогнози, и без прогнози:\nЧЕТВЪРТИ (МАНДАТ, ЕСТЕСТВЕНО) ЗА БОРИСОВ, ЧЕТВЪРТИТ ЗА ИЦЕТО.\nРейтинг: 96 06:51, 24 ное 20 Неутрално\nПри гласуване по пощата Бойко може да стане и Президент на Русия, а онези в САЩ – направо ще ги отвее…\nРейтинг: 811 06:52, 24 ное 20 Неутрално\n“уплашените избиратели ще бъдат по-податливи на "месии" - Любомир Аламанов, комуникационeн експерт*******************************************Значи сега е шансът на ДСБ. Там са само вождове и месии. Членската им маса е колкото да се събере под Опашката на Коня.Сме-е-е-ех…\n—цитат от коментар 1 на yxy36648763\nИцето, викаш, требе да се научи да ходи по вода... Ми почнал е, почнал е... Първо с лодка, после без лодката...\nА ако случайно вземе да се удави, ще излезе статия за това, как е покорил Марианската падина...\nРейтинг: 811 06:54, 24 ное 20 Весело\nПри машинно гласуване няма да ми дават бюлетини. Като гласувам, машината ще ми издаде "касова бележка", която аз ще пусна в урната.Така, че да не си търсят оправдания.\nЗа колко лева ще е бележката?\nРейтинг: 3184 06:55, 24 ное 20 Весело\nНе бързай толкова, има доста вода да изтече до март.\nРейтинг: 1108 06:56, 24 ное 20 Неутрално\nВ САЩ нямат фалшификатори, но имат Комсомол. Получават комсомолско поръчение да пуснат 50, 100, 200 писма.\nСлед това стават калинки в местната, щатската или федералната система.\nИзборите в САЩ не бяха спечелени в Пенсилвания, Джорджия или Уисконсин, а във Филаделфия, Атланта и Милуоки.\nПо принцип поне 10% от черните са функционално неграмотни. Ако отидат да гласуват - на хартия или с машина - ще се опетлаят и гласът ще бъде невалиден. Така е и с голяма част от новите имигранти, които са на научили малко разговорен английски, но не могат да се оправят с нещо по сложно.\nАко гласуването по пощата стане норма, а не изключение - нещо за което демократите настояват - републиканците никога повече няма да спечелят избори в САЩ. Но може би е за добро - страната по бързо ще стане ирелевантна.\nРейтинг: 811 06:57, 24 ное 20 Весело\nМи той и без гласуване по пощата би БСП ЕДИНАДЕСЕТ ПЪТИ - като маче у дувар...\nТи защо мислиш, че радикалната фракция на БСП замеряше дуварите в София с яйца?\nМи щото чака да им се случи същото...\nРейтинг: 811 07:01, 24 ное 20 Неутрално\nДо коментар [#15] от "gr52":Не бързай толкова, има доста вода да изтече до март.\nТо хубаво, приятелю, ама нещо не мога да си я представя да тече нагоре по планината, вместо надолу...\nНямаш представа от колко време седя край реката... И колко неща отнесе надолу...\nРейтинг: 811 07:03, 24 ное 20 Весело\nДо коментар [#9] от "КМЕТ В СЯНКА": Аааа, не, според Тръмп имат, неизвестни местни юнаци, но никога не е късно да почерпят от сериозния ни опит тук. Иначе по-сериозно - при желание и добра организация гласуването по пощата може да се окаже добро решение, при това не само в пандемия.\nНе само, викаш, в пандемията...\nПредполагам, имаш предвид също и от панделата?\nРейтинг: 811 07:06, 24 ное 20 Весело\nАбе откъдето и да го гледам, все едно и също излиза: четвърти за Борисов, четвъртит за Ицето...\nРейтинг: 3184 07:25, 24 ное 20 Любопитно\nВярно е, че чудеса не стават, но кризата с пандемията е непозната до момента ситуация, а Борисов категорично се издъни в справянето. А и колкото да сме търпеливи - три пъти все със същата стомна за вода, току виж на четвъртия се счупила.\nНапълно съгласен съм, че днес изборите са непридвидими.\nУспешен ден на всички, някои трябва и да работим, докато може.\nРейтинг: 3227 07:29, 24 ное 20 Весело\nТова ли е новата мантра сега? 😂😂😂 Пандемията да се поддържа и избори няма да има. Боко ще е цар до живот 😂😂😂\nРейтинг: 811 07:30, 24 ное 20 Весело\nЕ, нали и аз се срещам с хора. Ми не обвиняват Борисов за кризата... Други обвиняват.. Оттам и увереността ми, че чудеса няма да стават.\nА иначе - успешен ден! И да работиш яко, щото требе да ми изкарваш максималната пенсия! :)\nРейтинг: 740 07:46, 24 ное 20 Разстроено\nА нещата са ясни - и с анализи, и без анализи; и с прогнози, и без прогнози: ЧЕТВЪРТИ (МАНДАТ, ЕСТЕСТВЕНО) ЗА БОРИСОВ, ЧЕТВЪРТИТ ЗА ИЦЕТО.\nКато чета пировата ти радост (искрено се надявам да е прибързана) изпитвам една горчива радост че съм далеч и не завися от такива като теб (а гледам сте доста), да ми определят бъдещето...\nРейтинг: 302 07:59, 24 ное 20 Неутрално\nДо март трябва да дойдат част от ваксините. Нищо не пречи с предимство да се ваксинират не само най-уязвимите групи, но и изборната администрация.\nГласуване по пощата - не, мерси!\nИ какво значи следващият цитат, оправдание за поредния крах?\n"Според съпредседателя на "Демократична България" Христо Иванов в условията на COVID-19 провеждането на избори превръща вота в напълно непредвидим."\nРейтинг: 2435 08:13, 24 ное 20 Неутрално\nПредлагам, подобно на правата на уличните кучета, да дадем избирателни права на вирусите от вида Covid-19. Така ще ги интегрираме в обществото и ще им дадем стимул да градят, а не да рушат.\nРейтинг: 1542 09:00, 24 ное 20 Неутрално\nИнтересно какво го бъркат 50-те лева комуникационния експерт Аламанов, а не вижда въстанията като чиста проба предизборни акции на БСП.\n09:20, 24 ное 20\nРейтинг: 2296 09:29, 24 ное 20 Неутрално\nЕстествено, че правителството няма никакво намерение да помага на хората в пандемията. На вчерашната прескнференция на министъра на здравеопазването това си пролича много добре. Ангел Кунчев вместо да поиска категорично оставката на правителството, за да може наистина да има ефект от мерките (и не по-малкото важното да се даде възможност на прокуратурата да потърси отговорност за лятното и есенно бездействие на правителството), той се извиняваше на Борисов, че не го слушка. Министъра на здравеопазването ясно каза, че локдауна трябва да го въведем ние - гражданите и фирмите, т.е. компенсации няма да има, освен за Пеевски и Домусчиев и лоялната към ГЕРБ част от държавната администриция (то май вече друга няма). Извънредното положение до март позволява отлагане на изборите, ако не се сбъдне мечтата на Борисов глупците, които ще са му благодарни за "взетите мерки" да са поне милион.\nРейтинг: 96 09:39, 24 ное 20 Неутрално\nХристо Иванов не е от ДСБ.\nИ слава Богу, че не е!\nРейтинг: 422 10:00, 24 ное 20 Неутрално\nНе се чете конституцията, а требе. Парламентът се разпуска на 26 март 2021. Най-късната дата за парламентарните избори е 23 май 2021.\nСправка - трагедията на десните през 2001 година. Тогава изборите трябваше да са през април, а Костов ги отложи за юни (+ два месеца без парламент). През април Царят никакъв го нямаше, но пък можеше да го играе през ноември за президент. Отсвириха го за президент, но го направиха премиер.\nТа десницата тогава за пръв път по-сериозно се самоуби. После - още няколко пъти.\nРейтинг: 3077 10:02, 24 ное 20 Неутрално\nИцката Бойкикев откога е в ДСБ? Или това са незначителни подробности? :)))\nРейтинг: 3077 10:05, 24 ное 20 Неутрално\nДо коментар [#36] от "Кичка Булгурова":\n"... Как лио става така, че след десетината "нови десни проекта" на Радан Кънев, все още се наричате ДСБ...".\nЯ кажи, кои са тия проекти, че да ги знаем. Или пишеш наизуст, за да върви надницата? :)))\n10:05, 24 ное 20\n10:08, 24 ное 20\nРейтинг: 4706 10:10, 24 ное 20 Любопитно\nМоже и без избори , поне от 30-на години нищо не се променя съществено в " управленчески " аспект , а иначе с голяма вероятност ГЕРБ СА ГО ПЛАНИРАЛИ.......\nРейтинг: 811 10:11, 24 ное 20 Неутрално\nМа ние не искаме да ти определяме бъдещето! Искаме да продължаваш да си далеч от нас... И искрено се надявам, да ти е хубаво там, където си. Щото от това, което става в България, нищо не с разбрал.\nРейтинг: 2603 10:13, 24 ное 20 Неутрално\nТе и затова в САЩ 47% от избирателите смятат, че изборите им не бяха честни. :)\nРеално доста активисти на демократите обикаляха и пускаха писма от името на хора, дето никога не са гласували преди или от бездомни и пр. Затова и Байдън събра толкова гласове без да излиза от мазето си.\nРейтинг: 0 10:13, 24 ное 20 Весело\nА... то вие не си ги помните, аз ще се напъвам... Имаше там някакъв реформаторски блок, па комунистически манифест две, па пет партии, па някакво друго измислено имаше след това... Абе трагедия сте, от където и да ви погледне човек. Я виж какви ги е ръсил Раданчо преди 4 години:\n"Партия ДСБ няма да бъде закрита, а на основата на здравото й ядро ще стъпи нов десен проект. Това заяви лидерът на партията Радан Кънев по време на Националното събрание на политическата сила.\nПо думите му новият проект ще бъде с вертикална структура и ще бъде максимално отворен. Кънев заяви, че такъв проект е нужен, тъй като Реформаторският блок се е изчерпал.\nТой си поставя висока цел с новия си проект – да стане втора политическа сила.\n"Липсата на единност на Реформаторския блок е причината, поради която не успяхме да се преборим с мастодонтите ГЕРБ и ДПС. За 2-те години от създаването му политическата ревност, конкуренция и егоизъм вътре растяха", коментира Кънев."\nВтора политическа сила, ха-ха-ха-ха....\nРейтинг: 811 10:13, 24 ное 20 Неутрално\nМи нали затова ги избираме. Щото ги бива в планирането. В това отношение вие сте пълна трагедия.\n10:15, 24 ное 20\n10:16, 24 ное 20\n10:18, 24 ное 20\n10:20, 24 ное 20\nРейтинг: 811 10:22, 24 ное 20 Неутрално\nДо коментар [#17] от "gr52":Ицката Бойкикев откога е в ДСБ? Или това са незначителни подробности? :)))\nНе си ме разбрал. Ицката Бойкикиев НЕ Е в ДСБ. ДСБ е при Ицката Бойкикиев. В ролята на баш ибрикчи, той и по съвместителство подържател на левия му ташак. Дотам се докарахте. Да ги е яд такива като мене, че чак до времето на реформаторския блок са ви подпирали...\nНе ГЕРБ, бившите ви привърженици са острието на атаката срещу вас. Защото наистина мислехме, че само вие не сте фалшиви, а вие се оказахте най-голямата фалшификация... Което днес е видно отвсякъде.\n10:22, 24 ное 20\nРейтинг: 811 10:27, 24 ное 20 Неутрално\nИ КЪДЕ ТОЧНО го каза това за "Пеевски и Домусчиев и лоялната към ГЕРБ част от държавната администрация"?\nНаистина ли си въобразявате, че НЯКОЙ МОЖЕ ДА ВИ УВАЖАВА, след потопа лъжи и фалшификации, с които заливате всичко около себе си? Хората ще гласуват за Борисов не по друга причина, а защото вие НЯМАТЕ НИКАКЪВ МОРАЛЕН АВТОРИТЕТ.\nРейтинг: 4706 10:27, 24 ное 20 Весело\nДО: " 48 " - Не съм съгласен , че НИЕ ги избираме ! Затова и казвам , че може и без избори , но ми прави впечатление не само в този случай , че във форума , чувството за хумор и ирония е в голямата си степен оперирано.......( така е по изборите !).\nРейтинг: 30 10:29, 24 ное 20 Неутрално\nАми щото едното са нашите пари, гений. Въстанията не костват пари от бюджета.\nРейтинг: 811 10:40, 24 ное 20 Неутрално\nАшколсун, машалла ма бульо Поля,\nаферим, аферим, ох-ох-ох-ох!\nВай, вай, вай, бульо Поля!\nИцето мре от либоффф!\nМа как ги връткаш ти тез ....... лакърдии,\nох, ау, ау....ох, ау, йе -еее!\nРейтинг: 811 10:42, 24 ное 20 Неутрално\nДа, те костват човешки животи. Чрез масовото продуциране на заразоносители...\nРейтинг: 811 10:44, 24 ное 20 Неутрално\nДо коментар [#50] от "joj25673161":\nПак компроматче, а? Голяма радост за мизерната ти душица.\nП. П. Много ли ти липсват доносите?\nРейтинг: 534 10:45, 24 ное 20 Неутрално\nИ да ги отложат на кой му дреме, освен на втория мъж на първата дама :-)\nРейтинг: 3077 10:47, 24 ное 20 Неутрално\nДо коментар [#47] от "Кичка Булгурова":\nДа бе...! Имаше РБ, който Кунева и Лукарски провалиха успешно. Даже за известно време въпросният РБ изпълняваше ролята на параван за ГЕРБ.\nСега има ДБ, която ще се яви на следващите избори. Някак си трябва да се запълни празнината която оставиха Кунева и Лукарски, докато крепяха стабилността. Между другото, сега СДС продължават да крепят стабилността.\nОстаналите осем десни проекта на Радан Кънев кои бяха, че не се сещам? То и ти няма да се сетиш, ама надницата върви, нали?! :)))\n10:52, 24 ное 20\nРейтинг: 811 11:07, 24 ное 20 Неутрално\nНе ти изнася да го приемеш. Но наистина е така. Не те заблуждавам. И ако внимателно четеш постингите, ще откриеш, че далеко не съм само аз. Просто... това ви крепи - илюзията, че целият български народ е с вас, и само разни облажили се гербери и платени писачи ви казват истината. Заради подобни спасяващи самочувствието хипотези БСП цели 10 години губеше всички избори.\nКак да продължава да бъде човек с вас, след като разпиляхте огромно количество човешка енергия - чудо можехме да направим с нея, заради болни амбиции, дребнави интереси и откровена глупост? Как, след като се оказахте ОТКРОВЕНА ФАЛШИФИКАЦИЯ? Как, след като с всичката помия, с всички лъжи, фалшификации и тъпизми, които сипете около себе си, НАПЪЛНО ЗАГУБИХТЕ И ПОСЛЕДНИТЕ ОСТАТЪЦИ ОТ този МОРАЛЕН АВТОРИТЕТ, който ДСБ имаше в началото?\n11:29, 24 ное 20\n11:35, 24 ное 20\n11:37, 24 ное 20\n11:39, 24 ное 20\n11:43, 24 ное 20\nРейтинг: 2282 11:45, 24 ное 20 Неутрално\nТази тема е изключително важна и съм я коментирала тук, последно през лятото по време на големите протести срещу правителството. Участвам в изборни комисии от близо 20 години, била съм на всички позиции в комисиите, два пъти в чужбина, също доброволец, застъпник, наблюдател, а политическата партия, която подкрепям не е представена в настоящия парламент. Начинът, по който протича процесът, е абсолютно неприемлив по време на медицинска криза. Осъзнавам, че избори е належащо да се проведат, колкото по-скоро, толкова по-добре, но лично аз няма да се включа, знаейки какви са рисковете. Тези, които са задължени да се погрижат за безопасното и сигурно провеждане, не са заинтересовани. Не е толкова трудно да се организира гласуване и по пощата, има доста добре функциониращи системи в развитите държави, например в Австрия. Питах доста активно протестиращи дали биха се включили в самото провеждане на изборите, предсрочни или не, нито един не каза да, смятат, че е достатъчно да гласуват. Това е безотговорно. Да не те интересува кой, как и при какви обстоятелства ще получи, преброи, отчете твоя вот, без значение на традиционна хартиена бюлетина или посредством машина, доста скъпа, освен всичко, е все едно да го изхвърлиш през прозореца, пък каквото дойде. Проблем на повечето български (но не само) протести е, че цялата градивна енергия отива в изливане на натрупаното недоволство, без никаква мисъл за бъдещи ходове.\nРейтинг: 2282 11:48, 24 ное 20 Неутрално\nНе е късно. Но някой трябва да го внесе.\n11:49, 24 ное 20\n12:11, 24 ное 20\nРейтинг: 12 12:19, 24 ное 20 Неутрално\nДа направят гласуването по пощата като в САЩ, където измами НЯМА!\nРейтинг: 2282 12:55, 24 ное 20 Гневно\nДо коментар [#76] от "bgy24673157":\nРейтинг: 2282 13:06, 24 ное 20 Любопитно\nНа последните избори нямаше гласуване по пощата. Кой ги спечели и управлява?\nМного несъстоятелно опасение.\nРейтинг: 137 13:47, 24 ное 20 Неутрално\nНищо подобно. касовата бележка ще я пуснете в една картонена кутия. Гласът ви ще бъде отчетен на една дъъълга бележка директно от машината. После ще бъде сумиран с молив към гласовете от хартиеното гласуване. И, внимавайте, ЦИК даже няма да преброи касовите бележки от кутията, за да сравни дали алгоритъмът на машината коректно е отчел гласа ви. Хайде сега наздраве и четете повече .\nРейтинг: 7912 14:18, 24 ное 20 Неутрално\nТова е главната цел на Борисов. Никой да не си мисли, че се е загрижил за нас.\nРейтинг: 3077 16:02, 24 ное 20 Неутрално\nКакви илюзии...?! Дясното има на избори по 3-4 процента, толкова. Може да стигнат и до 7 или 8 процента. За какви илюзии ми говориш? Илиюзии няма или поне аз нямам. То се вижда много добре по изборните резултати. Не знам, какво и как си въобразяваш, че мислели другите.\nНе знам за какъв морален авторитет говориш и че той бил загубен от ДСБ. Щом си намерил морален авторитет в лицето на Борисов и ГЕРБ, имаш свободата да гласуваш за тях.\nРейтинг: 811 16:21, 24 ное 20 Неутрално\nВсичко, което четеш ли успяваш да вкараш в традиционните пропагандни щампи?\nРейтинг: 1542 20:19, 24 ное 20 Неутрално\nПравилно, "Сенсей нанай". От нашите пари за нашите пенсионери. Нещо бърка ли те?\nРейтинг: 781 22:12, 24 ное 20 Неутрално\nГерб или коронавирус - няма особена разлика.\nРейтинг: 43 13:46, 25 ное 20 Неутрално\nЗабележително как герберските тролове дори не опитват да се преструват на демократи вече - директно си казват, че няма смисъл от избори щом Боко ще си ги спечели така и така. Някои тука даже са почнали да говорят за морален авторитет... къде да го дирим сред управляващите този авторитет? У селски диви като Караянчева, Дариткова и Сачева или в спалнята на Вожда, където се изрежда всяка миска и бъдеща топ репортерка. В шкафчето с патлака и зарядката ли?\nРейтинг: 43 13:49, 25 ное 20 Неутрално\nХвърляш 50 кинта на всички пенсионери, независимо от пенсията им, без да правиш никаква реформа на абсолютно счупената система за пенсионо осигуряване, в условията на криза, когато са нужни истински действия за съживяване на икономиката, а не някакъв евтин популизъм на парче, който дори не може да покрие лекарствата на хората за месеца. Вие гербавите напълно ли сте абдикирали от всякакви опити да мислите?\nРейтинг: 1542 19:19, 25 ное 20 Неутрално\nТова "Расколников" да го каже на въпросните пенсионери. Колко лош е Борисов, че не прави пенсионна реформа, а им дава по 50 лв. отгоре върху пенсиите. Вашите от БСП, понеже я направиха, пенсията стана към 2-3 долара средно.


Новини - Проф. Тодор Черкезов: Проблем над проблемите за всяка болница е недостигът на медицински персонал\nПроф. Тодор Черкезов: Проблем над проблемите за всяка болница е недостигът на медицински персонал\nСряда, 27 Октомври 2021 | 14:06:49 Невена Попова\nПроф. Тодор Черкезов е изпълнителен директор на МБАЛ „Д-р Атанас Дафовски” в Кърджали, специалист по дерматология и венерология и по здравен мениджмънт. Преподавател в Катедрата по здравна политика и мениджмънт на Факултета по обществено здраве „Проф.д-р Цекомир Воденичаров“ при МУ –София.\nАвтор е на повече от 90 научни труда, сред които пет монографии, учебници и учебни пособия и над 80 публикации в научни списания и сборници. Член на Съюза на учените в България, председател на Областния съвет и член на Националния съвет на БЧК.\nЗам.-председател на Националното сдружение по здравна политика и мениджмънт, член на Борда на Югоизточноевропейския медицински форум.\nПроф. д-р Тодор Черкезов е носител на редица отличия за неговата дългогодишна работа като лекар, здравен мениджър, учен и общественик.\nПроф. Черкезов, в трудната епидемиологична обстановка днес област Кърджали поддържа едно относително ниско ниво на заболеваемост и смъртност от COVID. Кои са факторите, които имат значение за тази благоприятна картина?\nГолямо значение има специфичната характеристика на региона – здравно-демографската ситуация, социалната среда, битовите и културални особености и нагласи сред местното население.\nКърджалийска област не е гъсто населена, отделните населени места, села и махали са пръснати на големи разстояния едно от друго и няма условия за социални контакти и струпване на хора, с изключение в областния град.\nНаселението е предимно възрастно и е възпитано в по-консервативен дух – да се спазват указанията, разпорежданията и мерките в епидемиологичната обстановка. Често могат да се видят хора на следобедните седенки пред селските огради, отдалечени порядъчно един от друг, както и с маски, дори в собствените си автомобили.\nОт друга страна, още в началото на пандемията се изгради един продуктивен стил на сътрудничество и добра колаборация между всички институции в областта и консенсус при прилагане на необходимите локални противоепидемични мерки и осъществяване на контрола по спазването им.\nНо безспорно най-важно значение за по-благоприятната обстановка при нас имат сравнително добрите резултати от ваксинационния процес.\nДо момента в областта са направени повече от 65 000 ваксини, което означава, че около 50% от реалното население е ваксинирано.\nНаправени са в последните дни 146 бустерни дози, което се равнява на повече от половината такива дози, направени за същия период в най-големите български градове. Тенденцията към ваксиниране нараства след последната заповед на Министерството на здравеопазването.\nКак се справя областната МБАЛ „Д-р Атанас Дафовски” в усложнената епидемична обстановка?\nОт самото начало областната болница трябваше да приеме това предизвикателство и пред нея нямаше друг избор. Това е единствената болница в Източните Родопи, която разполага с отделение за реанимация, с инфекциозно отделение, с пневмофтизиатрично и кардиологично отделение, с микробиологична лаборатория, комплексна образна диагностика. Това е и единствената болница, която има спешно приемно отделение и може да окаже помощ в спешен и планов порядък. В нея работят над 120 лекари, което представлява една трета от цялата лекарска колегия на областта.\nЕстествено, натоварването върху болницата започна още от първата вълна и продължава до днес с неотслабващо темпо. От началото на пандемията през болницата са преминали 2183 пациенти, от които 1785 са изписани възстановени или с подобрение, 346 са починали. Профилът на постъпилите пациенти е следният: преобладават мъжете (мъже – 1130, жени – 1055), най-засегната е възрастовата група 60-69 години, следвана от възрастовата група от 70-79 години.\nГоляма част от пациентите са с придружаващи заболявания - 64%.\nПрез последната вълна се забелязват някои особености – боледуват повече млади хора, често без придружаващи заболявания, най-вече неваксинирани и непреболедували до момента.\nВисокият ръст на починалите е обща тенденция при по-агресивно протичащата в момента вълна – лесно разпространение, бързо заразяване, бързо влошаване. Такъв е наблюдаваният ход на инфекцията и естеството на заболяването и този ход за съжаление е често необратим. Към това трябва да прибавим късно потърсената медицинска помощ, недооценката на състоянието от самия пациент, страховете от хоспитализация и предоверяването на собствените сили и възможности.\nПри нас реакцията на ЦСМП е бърза. Нямаме случаи на фатално забавяне по вина на медицинската служба, както и да е отказан преглед, изследване или хоспитализация на нуждаещ се. Друг е въпросът, че по социални причини някои хора от селския район трудно могат да се придвижат до общопрактикуващия лекар или до съответния специалист, които са локализирани най-вече в областния град и в някои общински центрове. Това забавя адекватната реакция.\nНие поддържаме добри контакти с общинските болници на територията на областта и гледаме да ги подпомогнем с каквото можем, предвид тяхната значителна ресурсна ограниченост. В тези трудни месеци не можем да не споменем Университетската болница „Св. Георги” в гр. Пловдив с нейната методична подкрепа и подадена ръка към нас в неотложни моменти. Приели сме, че в сегашната епидемична обстановка трябва да разчитаме основно на собствени сили, освен в някои комплицирани случаи, когато се налагат високотехнологични диагностични и терапевтични процедури.\nКои са най-големите трудности, с които се сблъсквате в работата си?\nТрудно се ръководят непредвидими и тежко разрешими проблеми. За да посрещнем предизвикателствата на актуалната ситуация, ние сме съставили подробен план за действие, който предвижда мерки в три етапа в зависимост от натиска върху болницата в резултат на разпространението на болестта и регионалните измерения на процеса. Направено е вътрешно преструктуриране на легловия фонд и са ангажирани на този етап стационарните бази на инфекциозно, пневмофтизиатрично и вътрешно отделение. Осигурени са 80 легла за пациенти с COVID. Заети засега са около 70-75%. Независимо че приемът на пациенти с друга патология не е преустановен, трябва да кажем, че тези преструктурирания и дислокации затрудняват и персонала, и пациентите, тъй като се налага нов тип организация, която трябва да отговаря на високите противоепидемични изисквания. Ограниченията в хирургичната дейност при спиране на плановите операции се отразяват неблагоприятно, защото определени пациенти, отлагайки операция, понякога с месеци, рискуват здравето си и често идват в запуснато състояние, когато има усложнения и трябва да се оперират по спешност.\nОсвен организационните трудности съществуват редица други, свързани с осигуряването на необходимите ресурси – персонал, който да притежава необходимата подготовка и да бъде мотивиран да оказва медицинска помощ, осигуряване на лекарства, консумативи, дезинфектанти, лични предпазни средства и най-вече финансов ресурс за гарантиране на цялостното болнично обслужване. Притеснително е, че разходите растат, въпреки че не е изненадващо. Разплащането става все по-трудно, но фирмите доставчици невинаги са склонни да проявяват разбиране и толерантност към нарастващите задължения. Към притесненията относно финансовата стабилност се прибавят и новите цени на тока и горивата, които влекат след себе си цените и на други стоки, изделия и услуги.\nБолниците не биха могли да се справят сами с ценовия шок, в това сме убедени. Очевидна е необходимостта от бързи решения на централно ниво и обединяване усилията на всички институционални равнища и заинтересовани фактори.\nРазкажете с няколко думи за работата на медиците, считате ли, че техният труд заслужава по-високо обществено признание?\nПроблем над проблемите за всяка болница, включително и за нашата, е недостигът на медици и обезпечаването на COVID структурите с необходимия медицински персонал. Независимо че се прилагат гъвкави графици, медицински специалисти не достигат, работи се на ръба на възможностите, хората са изморени физически, психически и емоционално потиснати от неизвестността и негативните перспективи.\nВ началото имаше голям страх и в обслужването на COVID болните се включваха само отделни специалисти, но впоследствие се разбра, че „всякоя възраст, класа, пол, занятие, взема участие в това предприятие”.\nДа, в този процес и до днес участват от началниците на отделения до специализантите, които получават първата си професионална закалка в практиката – тя ще им остави спомен за цял живот. Включването им е ограничено според възможностите, без да се отклоняват от своята програма на специализация. Медицинските сестри, акушерки, лаборанти са на своя пост денонощно, неоценими са техните грижи и отношение към човешката болка и страдание.\nВъзхитен съм от всеотдайността и отговорността на своите колеги и служители. Всички заслужават адмирации и по-адекватна оценка на своя труд. Добре е, че здравните институции – МЗ и НЗОК, и съсловните организации направиха необходимите първи стъпки за по-достойни възнаграждения на хората в риск.\nСмятам, че в днешните условия обществото разбра мястото и значението на медицината като наука, на лекарската професия като еманация на хуманността и отдадеността.\nНо има и някои смущаващи тенденции. Редица неочаквано остри реакции и недоволства срещу медици, които невинаги са реално обосновани, будят смут в медицинските съсловия и намаляват тонуса на работа. За съжаление, отмина времето на първите емоционални реакции, когато ръкопляскания за медиците огласяха балконите и светлините на фенерчетата стопляха сърцата им през тежките нощни дежурства. Страхът, разделението и егоцентризмът някак си избуяха на повърхността и притъпиха усещането за солидарното общество, което според мен е верният път към спасението. Водим закъсняла агитация хората да се ваксинират и не изтъкваме простичкия факт, че човечеството е оцеляло до днес в този си вид благодарение на ваксините. Създадохме ваксинационен център в болницата, както за персонала, така и за желаещи да се ваксинират. До момента сме поставили 3465 ваксини. На хората, които идват при нас, казваме: „ Ако уважавате себе си и медиците, нека всеки положи минимално усилие –да се ваксинира и така да предпази себе си и околните, и да допринесе колкото просено зърно за съвместното ни оцеляване. Не е толкова трудно, нито невъзможно.” Мисля, че въпреки всичко обществото вярва на лекарите повече, отколкото на думите, изречени от приятел или съсед, и това изпълва със смисъл и надежда нашите усилия.\n111 22.12.2021 12:30:17\nSurg 04.11.2021 01:03:45\nИ този първомайски бла бла оптимизъм наричате анализ и то точен, не драги, това са поредни анални води и то от менджерски преподавател......хахаха\nУчуден 28.10.2021 04:10:38\nТози колко пъти се е клонирал, за да огрява навсякъде от Кърджали до София!?!?\nГост 28.10.2021 14:06:51\nТроловете без образование няма как да го разберете седейки си зад номпа ненужни на обществото.\nМариана Тончева 27.10.2021 19:53:50\nПоздравления, проф. Черкезов! Точен и обективен анализ, почиваш на реални факти!\nВ края на уродливия ни ПСЕВДОпреход 27.10.2021 14:28:28\nВажното е, че има в изобилие фудбалери, чалгаджии, плейметки (у наше село им викат мурви, ама това е друга тема...), врачки, баячки, екстрасенси!\nEдна суха съчка-стар доктор 27.10.2021 21:29:22\nИма в изобилие юристи, кандидати за адвокати, при това безработни, като само в София са около 20 хиляди екземпляра.\nЕMA обсъжда разширени показания на ваксина, за да се използва и срещу маймунска шарка\nКомитетът по лекарствата в хуманната медицина (CHMP) на Европейската агенция по лекарствата (EMA) ...\n12% положителни проби, двама починали (Обновена)


TechnoMagicLand - Съвместно занимание на TechnoMagicLand и Интер Карс България\nСъвместно занимание на TechnoMagicLand и Интер Карс България\nИдеята да разглобяваме неща, за да разберем тяхната структура и да научим от какви части е създадден даден предмет, се е пораждала у всички ни. Една по-нестандартна идея, по-често присъща за момчета, е да се разглобяват автомобилни части.\nИсторията на първото превозно средство с двигател започва през 1885 година. Създателят на първата кола е немският изобретател Карл Бенц. През януари 1886 г. той получава патент за своето изобретение, а през лятото на същата година представя своето творение на обществеността. Според самия Карл той е създал превозното средство преди година и тайно от всички се е возил по градските улици.\nКолата, имаща три кoлeлa била оборудвана с двигaтeл, рaзпoлoжeн нa зaднaтa oc. Моторът е чeтиритaктoв и има eдин цилиндър, като мощността му е eдвa 0,9 к.c. Мaкcимaлнaтa cкoрocт нa прeвoзнoтo cрeдcтвo по това време e 16 км/ч. Година по-късно то е модернизирано, а през 1888 г. започва и продажбата на модел №2.\nПопулярността на превозното средство нараства, след като съпругата на изобретателя - Берта, се качва на автомобила и с двамата си синове изминава разстоянието от дома си в Манхайм до същата на родителите си в Пфорцхайм - цели 106 км. Дамата купува бензин от аптеките по пътя, като на няколко пъти се налага тя и децата да бутат. Но пък доказват, че автомобилът става за всекидневна употреба.\nПрез 1893 г. Кaрл Бeнц пуска и първата версия с 4 колела, която получава името Victoria. Нейният двигател е с 3 к.с. и това позволява развиване на скорост от 20 км/ч. Продадени са 45 бройки, а през 1994 г. излиза и моделът Velo, като благодарение на приходите от продажби работилницата на Бенц се превръща във фабрика. А в гамата модели освен автомобили вече се предлагат също камион и автобус.\nНезависимо от превозното средство е добре да познаваме системите в него, за да може да отстраним проблем, който може да възникне по всяко едно време на нашето пътуване. В TechnoMagicLand съвместно с нашите приятели от Интер Карс България подготвихме интересно и полезно занимание за лятната ваканция, което ще се отговори на много въпроси, свързани с автомобилите. Заниманието ще започне с усвояването на основни термини и понятия. След това ще се премине към устройството на самия автомобил, като се разгледат отделни компоненти на автомобила като купе, двигател, трансмисия и ходова част. Младите изследователи ще имат възможността да видят различни видове технически течности като горива, антифризи и масла. Няма как да се пропусне и важната тема за видовете гуми и тяхната смяна според сезона. Втората част на заниманието ще бъде с практическа насоченост и ще се проведе на истински автомобил. Разбира се, не сме забравили и състезание с награда. Заниманието е подходящо за деца на възраст над 10 години, които могат да бъдат придружавани от своите любопитни родители.\nПодходящо за: 10 – 18 години\nКапацитет: 12 участници\nЗапазете своето място на тел. 088 980 5995


Библейски потоп превърна София във Венеция, има постадал от мълния! Фандъкова обобщи положението след бурята - Novinite.bg - Новините от България и света\n7 юли 2020, вторник / 09:14; Коментари: 0\nБурята, която се изви над София миналата нощ превърна столицата ни в ужасяваща гледка. Потопът причини множество щети. Около 50 л. на кв. м. дъжд са паднали на„Орлов мост. Подлезът на Лъвов мост пък е затворен тази сутрин заради щетите. В южните квартали количеството е било още повече. Това съобщи на извънреден брифинг кметът на София Йорданка Фандъкова.\n„За кратко време се повиши нивото на реките, Перловската река излезе при моста на „Шипка””, посочи тя. „Всички екипи бяха на терен. И в момента се отстраняват щетите. До обяд трябва да се почистят шахтите, защото следобед има прогноза за нови валежи. В две болници работят екипите на пожарната по отводняване на мазетата. Градския транспорт се движи нормално, с изключение на линия 63”, съобщи още столичният градоначалник.\nТя благодари на екипите, които са работили цяла нощ. „Над 430 сигнала са получени през нощта за спряно електричество. Най-късно до обяд ще бъде възстановено електричеството. 5 трафопоста със спряно подаване на електричество има в момента”, уточни Фандъкова.\n„Около 700 сигнала на 112, около 400 – за наводнения”.\nОт думите й стана ясно още, че има леко пострадал човек след падане на мълния. „Една част от покрива на търговски обект е паднал и е наранил човек”, уточни Фандъкова. „Шахтите се чистят непрекъснато. На 4 метростанции положението беше критично. Те вече са почистени. Метрото не е спирало да работи”, съобщи още кметът на столицата.\nОтново блокирани кръстовища в София